Värilämpötila (color temperature) on valkoista valoa tuottavan valon sävy. Tämä ilmoitetaan lämpötilan yksikköinä eli Kelvineinä (K). Tämä johtuu siitä, että ns. mustaa kappaletta (Musta kappale on ideaalinen kappale joka absorboi eli imee kaiken siihen kohdistuvan säteilyn) lämmitetään ja se alkaa tuottamaan valoa. Tämän valon spektriä ja tiettyjä muita ominaisuuksia kutsutaan esim. termeillä lämmin valkoinen, puhtaan eli neutraalivalkoinen, päivänvalo ja kylmän valkoinen. Mitä korkeampi kelvin-arvo on, sitä kylmempi ja sinertävämpi lampun tuottaman valon väri on. Arkikielessä keltaiseen (ja edelleen oranssiin ja punaiseen) vivahtavia valonlähteitä kutsutaan "lämpimiksi" ja sinertäviä "viileiksi" tai "kylmiksi". Jaottelu kylmiin ja kuumiin väreihin ei ole yksiselitteinen ja perustuu enemmänkin havaintoihin ihmisten tuntemuksista Esimerkkejä värilämpötiloista: Hehkulamppu 2700 Kelvin (2400 astetta Celsiusta) Halogeenilamppu 3000 Kelvin (2700 astetta Celsiusta) Puhtaan valkoinen LED valo 4000 Kelvin (3730 astetta Celsiusta) Päivänvalo 5500 Kelvin (5230 astetta Celsiusta) Perinteisen hehkulampun värilämpötila on noin 2700 K ja halogeenilampun noin 3000 K. Kotikäytössä on perinteisesti suosittu matalahkon värilämpötilan lamppuja, koska niihin on totuttu ja monet kokevat niiden valon kodikkaan miellyttäväksi. Valaistus on kuitenkin hyvin keltaisen sävyinen. Nykyisin onkin suositumpaa käyttää kodin valaistuksessa 4000 K valoja, jotka eivät ole niin keltaisia. Toimistoissa ja julkisissa tiloissa tavanomaisia ovat valkoisemmat noin 5500 K LED valot. Päivänvalolampuiksi nimitetään lamppuja, joiden värilämpötila on yli 5000 K ja värintoisto on hyvä (yli 90). Yli 6000 K valo taas alkaa jo näyttää ihmisestä sinertävältä ja jopa kuutamomaiselta. Yleensä myös värintoisto heikkenee mitä korkeampi värilämpötila on. Ihmisilmä on tottunut n. 2800-4000 Kelvinin värilämpötilaan sisällä, vaikka tälläinen valo ei vielä kovin valkoinen valo olekkaan. Noin 3000 K:n valossa on hyvin paljon keltaista, 4000 K:n valossa jo maltillisemmin. Suosittelemme sisätiloihin yleisesti neutraalin eli puhtaan valkoista (n. 4000 K) LED -valoa, joka toimii hyvin myös ulkotiloissa.